input: KOMMISSIONENS GENNEMFØRELSESFORORDNING (EU) Nr. 234/2013
  af 15. marts 2013
  om fastsættelse for fangståret 2013 af EU-salgspriser for de fiskevarer, der er opført i bilag II til Rådets forordning (EF) nr. 104/2000
  EUROPA-KOMMISSIONEN HAR -
  under henvisning til traktaten om Den Europæiske Unions funktionsmåde,
  under henvisning til Rådets forordning (EF) nr. 104/2000 af 17. december 1999 om den fælles markedsordning for fiskevarer og akvakulturprodukter (1), særlig artikel 25, stk. 1 og 6, og
  ud fra følgende betragtninger:
  (1)
  For hver af de varer, der er opført i bilag II til forordning (EF) nr. 104/2000, skal der inden fangstårets begyndelse fastsættes en EU-salgspris på mindst 70 % og højst 90 % af orienteringsprisen.
  (2)
  Ved Rådets forordning (EU) nr. 1242/2012 (2) fastsættes der orienteringspriser for alle de pågældende varer for fangståret 2013.
  (3)
  Markedspriserne varierer betragteligt alt efter fiskeart og behandlingsgrad, navnlig for blæksprutte og kulmule.
  (4)
  Der bør derfor fastsættes tilpasningskoefficienter for de forskellige arter og behandlingsgrader for frosne varer, der landes i EU, med henblik på at fastlægge det prisniveau, der udløser interventionsforanstaltningen i artikel 25, stk. 2, i forordning (EF) nr. 104/2000.
  (5)
  For ikke at hindre interventionsordningen i at fungere i 2013 bør denne forordning anvendes med tilbagevirkende kraft fra den 1. januar 2013.
  (6)
  Foranstaltningerne i denne forordning er i overensstemmelse med udtalelse fra den komité, der er nedsat ved forordning (EF) nr. 104/2000 -
  VEDTAGET DENNE FORORDNING:
  Artikel 1
  EU-salgspriserne, jf. artikel 25, stk. 1, i forordning (EF) nr. 104/2000, for fangståret 2013 for de varer, der er opført i bilag II til nævnte forordning, og de behandlingsgrader og tilpasningskoefficienter, som de vedrører, er fastsat i bilaget til nærværende forordning.
  Artikel 2
  Denne forordning træder i kraft dagen efter offentliggørelsen i Den Europæiske Unions Tidende.
  Den anvendes fra den 1. januar 2013.
  Denne forordning er bindende i alle enkeltheder og gælder umiddelbart i hver medlemsstat.
  Udfærdiget i Bruxelles, den 15. marts 2013.